《春集东园赋得叶字》
宋代·王举正

芳辰聊命驾，郊野赏心惬。
亭幽路郁纡，树密花重叠。
暂纾朝绂劳，喜与朋簪接。
谈尘逗松枝，宴赏澄竹叶。
含和寄箫散，选胜穷登蹑。
行乐且踌躇，此游非日涉。

作者简介：真定人，字伯中。王化基子。真宗大中祥符八年进士。累擢知制诰。仁宗以其恬于进取，超拜右谏议大夫、参知政事。后罢为资政殿学士、知许州。皇祐初，除御史中丞，迁观文殿学士、礼部尚书、兼翰林侍读学士。每御前进读，至前代治乱之事，必再三讽谕。以太子少傅致仕，卒年七十。谥安简。有《平山集》。